**Omatoimista pilvipalvelun turvallisuusarviointia**

Pilvipalveluiden alati lisääntyvä käyttö, yhdistettynä monipuolistuviin tuotantomalleihin, joilla palveluita kyetään asiakkaille tarjoamaan, on luonut tilausta tuotteelle tietoturvallisuuden, eheyden ja saatavuuden arvioinnin avuksi näiden palveluiden osalta. Teknisiin hyökkäysmenetelmiin perustuvien salasanavuotojen ja esimerkiksi inhimillisten virheiden johdosta saavuttamattomiin joutuneiden palveluiden käsittely julkisuudessa vahvistaa tämän tarpeen. Edellä mainitun kaltaiset uutiset iltapäivälehdissä luovat vastuullisesti toimiville yrityksille painetta arvioida omaa toimintaansa pilvipalveluiden käyttäjinä. Jyväskylän Ammattikorkeakoulun opiskelijat Pinja Koskinen ja Vesa Simola laativat opinnäytetyönään itsearviointilomakkeen edellä mainittuun tarpeeseen.

Itsearviointilomakkeessa nostetaan esiin perusteluineen 17 pilvipalveluiden eri tuotantomalleihin, vastuunjakoon, muutoksenhallintaan sekä tekniseen turvallisuuteen ja saatavuuteen liittyvää seikkaa, joista pilvipalveluita käyttävien organisaatioiden tulisi olla tietoinen.

Vaikka lomakkeen painopiste onkin teknisissä vaatimuksissa, ei hallinnollista puolta ole kuitenkaan sivuutettu. Päinvastoin, riskienhallinta sekä organisaation kokonaisvaltainen sitoutuminen koettiin erityisen keskeiseksi teknisten vaatimusten täyttymisen edellyttämän resursoinnin varmistamiseksi niin asiakasorganisaation kuin pilvipalvelun tarjoajaorganisaation näkökulmasta. Lomakkeessa on kiinnitetty erityisesti huomiota muutostilanteisiin pilvipalvelun elinkaaren aikana; esimerkkinä sekä sovellusten että tietoaineistojen siirrettävyys ympäristöstä toiseen eri palveluntarjoajien välillä. Opinnäytetyössä luotua itsearviointilomaketta voi näin ollen soveltaa sekä uutta palveluntarjoajaa valittaessa että olemassaolevaa sopimusta uudelleen neuvoteltaessa.

Koskinen ja Simola käyttivät lomakkeen sisällön taustamateriaaleina erityisesti pilvipalveluiden auditointiin liittyviä aineistoja sekä tunnettua kansallista kriteeristöä, Katakria. Mainittujen lähteiden lisäksi työssä̈ on sovellettu myös muilta teollisuudenaloilta oleelliseksi tulkittua kirjallisuutta sekä̈ dokumentoituja parhaita käytänteitä̈, jotka toimivat yhtä lailla pilvipalveluiden kuin ydinvoimalaitoksenkin hallinnassa.

Lisätiedot

Vesa Simola, Tietotekniikan tutkinto-ohjelma, Insinööri ylempi AMK, Jyväskylän ammattikorkeakoulu, vsimolach@gmail.com.

Opinnäytetyön ohjaajat:

Saharinen, Karo

Kokkonen, Tero